Príloha č. 2

Prehľad a rozpracovanie úloh a odporúčaní zo záverov Európskej rady z 15. – 16. októbra 2008
	
Úlohy a odporúčania vyplývajúce zo záverov Európskej rady z októbra 2008 sa týkajú najmä ekonomickej a finančnej situácie, klimatických zmien a energetiky, energetickej bezpečnosti, Európskeho paktu o prisťahovalectve a azyle a Východného partnerstva.

Bod záverov ER č. 	Oblasť	Názov úlohy
	Adresát úlohy	Termín plnenia	
1 – 14	Ekonomická a finančná situácia				
		Vypracovať aktualizovaný odhad očakávaného dopadu svetovej finančnej krízy a súvisiaceho globálneho spomalenia na hospodársky rast a zamestnanosť na Slovensku.	MF SR	15. 1. 2009	
		Navrhnúť opatrenia pre prípad výrazného spomalenia ekonomického rastu na Slovensku s cieľom zvýšiť konkurencieschopnosť slovenského podnikateľského prostredia a mieru investícií v ekonomike.	MF SR	15. 1. 2009	
		Presadzovať v rokovaniach na medzinárodnej úrovni, aby sa v procese revízie európskeho systému regulácie finančných služieb zachovala primeraná rovnováha medzi nástrojmi a zodpovednosťou finančných regulátorov na jednotlivých úrovniach dohľadu nad cezhraničnými finančnými skupinami.	MF SR, NBS	priebežne do 
31. 12. 2009	
16	Energetika a klimatické zmeny				
		Naďalej sa aktívne podieľať na dopracovaní legislatívnych návrhov so zameraním sa na doriešenie kľúčových otázok v súlade so stanoviskom SR.	MŽP SR, MH SR	ukončenie rokovaní (december 2008)	
17	Energetická bezpečnosť				
		Aktívne sa podieľať na dopracovaní legislatívnych návrhov pre oblasť vnútorného trhu s elektrinou a plynom a vývoji krízových mechanizmov. 	MH SR	do ukončenia rokovaní	
		Implementovať Národný akčný plán pre energetickú efektívnosť, podieľať sa na diverzifikačných projektoch v súlade so Stratégiou energetickej bezpečnosti SR do roku 2030 a uchádzať sa o podporu v rámci budovania transeurópskych sietí.	MH SR 	priebežne	
19 – 20	Európsky pakt o prisťahovalectve a azyle				
		Premietnuť zásady stanovené v Európskom pakte o migrácii a azyle do súboru vnútroštátnych opatrení  v oblasti migračnej, azylovej a integračnej politiky.	MV SR v spolupráci s MZV SR a MPSVR SR	priebežne	
		Aktívne sa podieľať na príprave budúceho viacročného programu EU pre oblasť spravodlivosti a vnútra.	MV SR	rok 2009, priebežne	
21 – 22	Nadviazanie na zasadnutie Európskej rady z 1. 9. 2008				
		Vyhodnotiť plánované Oznámenie Európskej komisie k Východnému partnerstvu. 	MZV SR	do 2 týždňov po predložení dokumentu Komisiou	
		Aktívne sa podieľať na príprave konkrétnych návrhov v procese implementácie Východného partnerstva.	MZV SR	priebežne